Diari Oficial de la Generalitat Valenciana


Sumari del DOGV 9011, del 02-02-2021 (2021/830)

RESOLUCIÓ de 25 de gener de 2021, de la Presidència de l'Acadèmia Valenciana de la Llengua, per la qual es publica l'Acord de 18 de desembre del 2020, del Ple de l'Acadèmia Valenciana de la Llengua, pel qual s'aprova la modificació de crèdits número 17.004/2020.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9011

Data del DOGV
:   02-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/830


Data del document
:   25-01-2021

Organisme emissor
:   Acadèmia Valenciana de la Llengua

Tipus de document
:   Resolució

RESOLUCIÓ de 25 de gener de 2021, de la Presidència de l'Acadèmia Valenciana de la Llengua, per la qual es publica l'Acord de 18 de desembre del 2020, del Ple de l'Acadèmia Valenciana de la Llengua, pel qual s'aprova la modificació de crèdits número 17.004/2020. [2021/830]  
Segons estableix l'article 19.c de la Llei 7/1998, de 16 de setembre, de la Generalitat Valenciana, de creació de l'Acadèmia Valenciana de la Llengua, ordene la publicació de l'acord següent:  
  
Acord número 50/2020, pel qual s'aprova la modificació pressupostària número 17.004/2020: transferència de crèdits per a ajustar els imports entre els capítols I, II, IV i VI de despeses del pressupost 2020  
  
  
Vist l'expedient de modificació de crèdits 17.004/2020, en el qual es proposa la transferència de crèdits per a ajustar els imports entre els capítols I, II, IV i VI de despeses del pressupost 2020 per un import de 543.937,00 ?.  
Vist que la imputació de crèdits s'ha efectuat tenint en compte el nivell de vinculants de gestió dels crèdits del pressupost aprovats per l'Acadèmia Valenciana de la Llengua.  
Atés que el Ple de l'Acadèmia Valenciana de la Llengua és l'òrgan competent per a aprovar la present modificació, segons estableix l'article 16 de les bases d'execució pressupostària 2020.  
El Ple acorda aprovar la modificació de crèdits següent:  
  
Modificació de crèdits 17.004/2020. Ajustament de crèdits entre els capítols I, II, IV i VI del pressupost de l'AVL corresponent a l'exercici 2020.  
La previsió de despeses fins al final de l'exercici fa necessari un reajustament pressupostari que dote amb majors crèdits conceptes deficitaris procedents dels estalvis realitzats en la resta del pressupost.  
  
Per altra banda, les bases d'execució del pressupost del present exercici pressupostari estableixen que totes les despeses s'han de comptabilitzar a nivell de subconcepte pressupostari, encara que tinguen vinculants de crèdit a nivell superior.  
Per a evitar l'existència de saldos de crèdits disponibles negatius en subconceptes pressupostaris derivats de l'existència de vinculants de crèdit a nivell superior, també es realitza la modificació per l'import d'eixos saldos de forma que no n'hi haja cap subconcepte amb crèdit negatiu al finalitzar l'exercici pressupostari. La modificació es proposa amb el detall següent:  
La modificació de crèdits implica, en les despeses del capítol I, disminucions a nivell d'article i capítol pressupostari; en el capítol II, increment en les despeses del capítol i ajustaments en subconceptes pressupostaris; en el capítol IV, disminució a nivell de capítol i de línies de subvenció genèriques, i en el capítol VI, modificacions en la consignació dels projectes ajustant-los a la realitat de la gestió amb un increment important del projecte de despesa de recerca científica i tècnica, i d'equipaments per a reposició d'edificis administratius.  
  
La imputació de crèdits s'ha efectuat tenint en compte el nivell de vinculants de gestió dels crèdits del pressupost, aprovats per l'Acadèmia Valenciana de la Llengua.  
  
València, 25 de gener de 2021.- El president: Ramon Ferrer Navarro.